এমপি জগলুল হায়দারকে মন্ত্রী করার দাবি
সাতক্ষীরা-৪ আসন থেকে নির্বাচিত আওয়ামী লীগের সংসদ সদস্য এস এম জগলুল হায়দারকে মন্ত্রী করার দাবি উঠেছে তার নির্বাচনী এলাকা থেকে।







প্রধানমন্ত্রীর দৃষ্টি আকর্ষণ করতে শনিবার দুপুরে সংবাদ সম্মেলন করেছেন সাতক্ষীরার শ্যামনগরের বিভিন্ন পেশার মানুষ।




সাতক্ষীরা প্রেসক্লাবে অনুষ্ঠিত সংবাদ সম্মেলনে সভাপতিত্ব করেন সাতক্ষীরা জজকোর্টের পিপি অ্যাডভোকেট তপন কুমার দাশ।
এ সময় অন্যদের মধ্যে উপস্থিত ছিলেন- ঢাকা বিশ্ববিদ্যালয়ের সাবেক ছাত্রনেতা ও শ্যামনগর আইনজীবী পরিষদের আহ্বায়ক অ্যাডভোকেট ফজলুল হক, সাতক্ষীরাস্থ শ্যামনগর কল্যাণ সমিতির প্রাক্তন সেক্রেটারি ওয়াজেদুর রহমান, সাতক্ষীরা প্রেসক্লাবের সাবেক সহসভাপতি মুক্তিযোদ্ধা কালিদাস রায়, সাতক্ষীরা জজকোর্টের এপিপি জিএম ওকালত হোসেন, স্ট্যান্ডার্ড ব্যাংকের সহকারী ব্যবস্থাপক জি এম বুলবুল আহমেদ, বাংলা লোকনাট্য ইনস্টিটিউটের সাধারণ সম্পাদক শেখ নাসিম হায়দার রিপন, সুশীলনের সহকারী পরিচালক জি এম মনিরুজ্জামান, সাতক্ষীরা জজকোর্টের এপিপি জেড এম আব্দুল্লাহ আল মামুন, অ্যাডভোকেট ইয়ারুল হক ও সাতক্ষীরা জেলা ছাত্রলীগের সাবেক সভাপতি কাজী আক্তার হোসেন, রাজনৈতিক কর্মী মকবুল হোসেন প্রমুখ।
সংবাদ সম্মেলনে লিখিত বক্তব্য পাঠ করেন শ্যামনগর আতরজান মহিলা কলেজের সাবেক অধ্যক্ষ ও দৈনিক দক্ষিণের মশাল সম্পাদক অধ্যক্ষ আশেক-ই-এলাহী।
বক্তব্যে তিনি বলেন, বর্তমান সংসদ সদস্য এস এম জগলুল হায়দার দক্ষিণবঙ্গে আওয়ামী লীগে প্রতিষ্ঠাতা মরহুম আলহাজ্জ কোরবান আলী সরদারের দৌহিত্র। আলহাজ কোরবান আলী সরদার ৫২’র ভাষা আন্দোলনে বলিষ্ঠ ভূমিকা রাখেন, সেই পরিবারের উত্তরসূরি হিসেবে এবং গত ৫ বছরে সবচেয়ে জনসম্পৃক্ত জনপ্রতিনিধি হিসেবে মাননীয় প্রধানমন্ত্রীর স্নেহভাজন থাকায় মন্ত্রিপরিষদের তাকে সদস্য করা হলে দক্ষিণ অঞ্চলে জননেত্রীর উন্নয়ন কার্যক্রম বাস্তবায়নে ভূমিকা রাখতে পারবেন এমপি জগলুল হায়দার।

সাতক্ষীরা-৪ আসন থেকে নির্বাচিত আওয়ামী লীগের সংসদ সদস্য এস এম জগলুল হায়দারকে মন্ত্রী করার দাবি উঠেছে তার নির্বাচনী এলাকা থেকে।